नई दिल्ली। देश भर में आयुष्मान स्कीम लागू करने को लेकर राज्यों को बीमा कंपनियों पर भरोसा नहीं है। इसी वजह से 20 राज्यों ने इस स्कीम को ट्रस्ट मॉडल पर लागू करने का फैसलाा किया है। वहीं 8 राज्यों ने अपने यहां आयुष्मान भारत स्कीम हाइब्रिड मॉडल पर लागू करने का फैसला किया है। आयुष्मान भारत स्कीम 25 सितंबर से पूरे देश में लागू हो रही है। इस स्कीम के तहत देश के लगभग 10 करोड़ परिवारों को सालाना 5 लाख रुपए तक के इलाज की मुफ्त सुविधा दी जाएगी।